“พิชญ์ โพธารามิก” เก็บ JAS เพิ่มอีก 6% ล่าสุดถือแล้ว 66.89%
“พิชญ์ โพธารามิก” เก็บ JAS เพิ่มอีก 6% ล่าสุดถือแล้ว 66.89%
26 ก.ย. 2559

ผู้สื่อข่าวรายงานว่า ตลาดหลักทรัพย์แห่งประเทศไทย (ตลท.) ได้รับรายงานการได้มาหุ้นของบริษัท จัสมินอินเตอร์เนชั่นแนล จำกัด (มหาชน) หรือ JAS โดย นายพิชญ์ โพธารามิก ซึ่งเป็นการได้มาเมื่อวันที่ 20 ก.ย.2559 จำนวนหลักทรัพย์ที่ได้มาคิดเป็น 6.4% หรือ 380 ล้านหุ้น ที่ราคา 7.25 บาท ทั้งนี้จำนวนหลักทรัพย์ภายหลังการได้มาคิดเป็น 66.89% ของสิทธิออกเสียงทั้งหมดของกิจการ หรือ 3.97 พันล้านหุ้น
ขณะเดียวกับมีรายงานการได้มาหลักทรัพย์แปลงสภาพของบริษัท จัสมินอินเตอร์เนชั่นแนล จำกัด (มหาชน) หรือ JAS-W3 โดย นายพิชญ์ โพธารามิก จำนวนหลักทรัพย์ที่ได้มาคิดเป็น  8.61% หรือ 464.05 ล้านหุ้น ที่ราคา 3.68 บาท จำนวนหลักทรัพย์ภายหลังการได้มาคิดเป็น 30.94% ของสิทธิออกเสียงทั้งหมดของกิจการ หรือ 1.67 พันล้านหุ้น
อนึ่งเมื่อวันที่ 19 ก.ย.2559 นายพิชญ์ โพธารามิก ได้เข้าเก็บหุ้น JAS ไปแล้วจำนวน 29.42% หรือ 1.75 พันล้านหุ้นที่ราคา 7.23 บาท อีกทั้งเข้าเก็บ JAS-W3 จำนวน 12.06% หรือ 650 ล้านหุ้น ที่ราคา 3.67 บาท และได้ทำการประกาศจะใช้เงินไม่เกิน 4.25 หมื่นล้านบาท เพื่อทำคำเสนอซื้อหุ้นทั้งหมดของ JAS และใบสำคัญแสดงสิทธิที่จะซื้อหุ้นสามัญ (วอร์แรนต์) โดยคำเสนอซื้อหุ้นอยู่ที่ 7.25 บาทต่อหุ้น และ 3.68 บาท ต่อใบสำคัญแสดงสิทธิ JAS-W3 ซึ่งกำหนดระยะเวลาทำคำเสนอซื้อระหว่างวันที่ 29 ก.ย. ถึงวันที่ 3 พ.ย.59